അഫ്ഗാനില് 36 മലയാളികള് കുടുങ്ങി കിടക്കുന്നതായി നോര്ക്ക നാട്ടില് എത്തിക്കാന് അടിയന്തര നടപടി സ്വീകരിക്കണമെന്ന് മുഖ്യമന്ത്രിയുടെ നിര്ദ്ദേശം തിരുവനന്തപുരം: താലിബാന് ഭരണം പിടിച്ചടക്കിയ അഫ്ഗാനിസ്താനിലെ കാബൂളില് 36 മലയാളികള് കുടുങ്ങി കിടക്കുന്നതായി നോര്ക്ക. കുടുങ്ങിയ മലയാളികളുമായി ബന്ധപ്പെട്ടതായി നോര്ക്ക അധികൃതര് അറിയിച്ചു. എന്നാല് കുടുങ്ങിയ മലയാളികളെ കുറിച്ചുള്ള കൂടുതല് വിവരങ്ങള് നോര്ക്ക പുറത്തുവിട്ടില്ല. സംസ്ഥാനത്ത് സ്വര്ണവിലയില് ഇടിവ് അതേസമയം, കാബൂളില് കുടുങ്ങിപോയ മലയാളികളെ നാട്ടില് എത്തിക്കാന് അടിയന്തര നടപടി സ്വീകരിക്കണമെന്ന് മുഖ്യമന്ത്രി പിണറായി വിജയന് നോര്ക്ക വകുപ്പിന് നിര്ദേശം നല്കി. ഇതനുസരിച്ച് നോര്ക്ക വകുപ്പ് കേന്ദ്ര വിദേശകാര്യ മന്ത്രാലയത്തിന് കത്ത് നല്കുകയും ചെയ്തിട്ടുണ്ട് . കാബൂളില് കുടുങ്ങിയ 36 പേരാണ് നോര്ക്കയുമായി ബന്ധപ്പെട്ടത്. അഫ്ഗാനിലുള്ള ഇന്ത്യക്കാരെ മടക്കി കൊണ്ടു വരുന്നതിന്റെ ഭാഗമായുള്ള പ്രവര്ത്തനങ്ങളുടെ ഏകോപനത്തിന് വിദേശകാര്യ മന്ത്രാലയം പ്രത്യേക അഫ്ഗാനിസ്താന് സെല് രൂപീകരിച്ചു. ആളുകള്ക്ക് ബന്ധപ്പെടാന് പ്രത്യേക ഫോണ് നമ്ബറും ഫോണ് നമ്ബര്: 919717785379 ഇമെയ്ല് ഐ.ഡിയും email protected പ്രസിദ്ധീകരിച്ചിട്ടുണ്ട്.